In-Q-Tel

Busnes buddsoddi cyfalafiad Americanaidd di-elw yw In-Q-Tel (IQT neu In-Q-It), a greuwyd yn wreiddiol fel Peleus, a sefydlwyd yn 1999 gan y CIA (Central Intelligence Agency) ac a reolir yn uniongyrchol gan yr asiantaeth honno. Lleolir ei bencadlys yn Arlington, Virginia, heb fod yn nepell o Washington D.C., prifddinas yr Unol Daleithiau.

Bwriad y cwmni yw archwilio ac ariannu busnesau sy'n creu technolegau masnachol arobryn gwreiddiol y gellir eu haddasu ar gyfer gwaith y gwasanaethau gwybodaeth gwladol yn UDA.
200px|bawd|chwith|Logo In-Q-Tel yn 2010

Ymhlith y busnesau a phrosiectau mae In-Q-Tel wedi buddsoddi ynddynt mae Convera (meddalwedd), Inxight (chwilio gwybodaeth arlein a chyfieithu), Tacit Software (meddlawedd), Attensity (cyfieithu), Nanosys (nanotechnoleg), Keyhole (Google Earth), a Palantir Technologies (gwybodaeth). Un o fentrau diweddaraf In-Q-Tel yw buddsoddiad sylweddol, gyda Google ac Amazon, yn y cwmni newydd Recorded Future, prosiect hel gwybodaeth arlein yn fyw trwy chwilio'n drwyadl degau o filoedd o wefannau, blogiau a chyfrifon Twitter gan gysylltu'r wybodaeth ar unwaith i greu darlun o bwy sy'n gwneud be a phwy sy'n cysylltu gyda phwy ar y rhyngrwyd."Google and CIA Plough Millions Into Huge ‘Recorded Future’ Monitoring Project" , Infowars.com. Gwnaed y buddsoddiadau hyn yn 2009 ond ni ddatguddwyd y wybodaeth tan fis Gorffennaf 2010.

Cyfeiriadau

Dolenni allanol
Gwefan In-Q-Tel 
"CIA, Google fund Web analysis firm" , erthygl ar wefan Federal Computer Week.

Categori:CIA
Categori:Cwmnïau'r Unol Daleithiau
Categori:Diogelwch cenedlaethol
Categori:Technoleg gwybodaeth
Categori:Sefydliadau 1999